A NETFLIX SAJÁT GYÁRTÁSÚ SOROZATA
KITALÁLT TÖRTÉNET, A VALÓSÁGGAL VALÓ BÁRMILYEN EGYEZÉS
CSUPÁN A VÉLETLEN MŰVE
Az árulást követő évben történt,
tehát immár 24 éve.
7. EPIZÓD
Még ma is
lenyűgöző ez a táj.
Túl szépnek tűnik ahhoz,
hogy itt rejtőzzön egy áruló.
Olykor el-elgondolkodtam rajta.
Mi volt az a holttest?
Még mindig zavarja, hogy azt nyilatkoztuk, a gárdisták ölték meg?
Csak így tudtuk akkor megóvni a királyi udvart.
Tudom.
Hisz az én döntésem volt.
De az élet olykor váratlan fordulatot hoz.
A halotti bizonyítvány
Geum királyi herceg halálának igazi okáról.
Ha két ember ilyen beszélgetést folytat,
az egyikük általában megöli a másikat.
Ez abszurd vicc...
Van valami, amiről tudnom kellene?
Miről beszélt őfelségével?
Az igazságról.
Sajnálom,
de valamit maga elől is eltitkoltam.
Nem öngyilkosság volt,
és nem is a királyi gárdisták lőtték le.
Az a holttest...
nem Geum királyi hercegé volt.
Fenség!
Lee Lim, az áruló
életben van valahol.
Ha a Manpasikjeok miatt
lett áruló,
és nem a trón miatt,
mivel a fuvola fele nálam van,
biztosan eljön,
hogy megszerezze tőlem.
Tehát...
Noh főudvarhölgy tévedett.
Jeong Tae-eul nem jelent rám veszélyt.
Én jelentek veszélyt
Jeong Tae-eulra.
Gyorsan kicsit nehéz tüzelni.
Nem?
Na mi az?
Már előtte kilyuggattad?
Az enyémbe is lőhettél volna párat!
Nohát, Kang Sin-jae hadnagy!
Úgy néz ki, téged léptetnek elő előbb.
Dolgoztál volna a központban!
Hisz a Nemzeti Rendőrakadémián végeztél.
Az évfolyamtársaid rangidős nyomozók.
Még most is alig ismersz.
Egyáltalán nem irigykedem rájuk.
Akkor miért vizsgázol az előléptetéshez?
Mert a barátaim rangidős nyomozók.
Nyugi, a fizikai képességeimmel felhozom a pontjaimat.
Az írásbelin biztos nem.
Várj! Keresnek. Ó, a főnök az!
Igen, főnök!
Rendben, máris megyek!
Gyilkosság Changsin-dongban.
Te vezetsz!
- Felség! - Felség!
Felség!
Mikor jön a kínai delegáció?
Jobb, ha megvárjuk, míg kipiheni magát...
Jöjjenek a lehető leghamarabb!
Egyéb hivatalos teendő?
A Nemzeti Adóhivataltól át kell vennie a Legjobb Adózó Díját.
A nép reakciója
- pozitív... - Jó.
Átveheti a díjat a nevemben.
A miniszterelnöknő
hozza előre a beszámolót!
Nos...
Ne folytassa!
Már eldöntöttem.
Mikorra kéri a beszámolót az ország ügyeiről?
Holnapra.
- Holnapra? - Igen.
Vagy írásban adja be!
Bosszantó! Őfelsége azt hiszi, ráérek?
Miniszterelnöknő!
Túl kedves voltam vele?
Akkor hát kéretni fogom magam.
Küldjön át egy szimpla beszámolót!
Igen, asszonyom!
Az öltözéke a mai országgyűlésre.
Külföldi női politikusokat mintául véve
választottuk ezeket.
Mind nadrágkosztüm.
A legtöbb képviselő férfi, ezért férfiasabb ruhákat...
Muszáj a női politikusoknak ilyet viselni, ha győzni akarnak?
Én a kedvenc ruháimban akarok nyerni.
Menjenek ebédelni!
Mi van abban a kurvában, ami bennem nincs meg?
Jangmi!
- Hát itt vagytok! - Igen.
Menj el innen!
Hozom a kamerafelvételt.
- Vidd innen! - Ne szennyezd be a tetthelyet!
Az áldozat egy 26 éves nő, a fegyver egy konyhakés.
A lakótársa jelentette.
Jó, felveszem a vallomását.
Oké.
Elnézést!
Jeong Tae-eul rendőrhadnagy vagyok.
Tudom, sokkos állapotban van, de vallomást kell tennie az őrsön.
Most rögtön?
Igen.
Jelentést!
Két seb van a nyakán,
de alvópózban fekszik.
Rajtaütésszerűen támadtak rá, míg itt feküdt.
Az első seb kritikus volt.
Ilyen mély vágással nem tudott védekezni.
Betörésnek nincs nyoma,
és arcmaszk volt rajta.
Ismerhette a gyilkost.
Miért tiszta a fegyver?
A gyilkos megmosta, és visszatette a helyére.
Hogy eltüntesse a bizonyítékot.
Akkor zöldfülű.
Azt se tudja, hogy gumikesztyűt kell húzni.
Szia, Jangmi, te kis érzékeny!
Találtál valamit?
Biztos, hogy a ruhatáros Yu Jeong-hwa
találkozott a miniszterelnök titkárával.
Nem szabad hibáznunk az ügyben.
A gárdisták posztváltásának időpontjai alapján
a palota 32 dolgozója találkozott őfelségével e hónapban.
Ebből 21 van fent közösségi oldalakon.
Úgy 40 fiókot néztem át, amit használnak, és ezt találtam.
Ugyanaz a helyszín, az asztal, csak más szögből.
A fotók stílusa is egyezik.
Ráadásul
az arcuk tükröződik a kanalakon.
Akkor ez egyértelmű.
Ha a palota dolgozója kémkedik őfelsége után, híreszteléseket terjeszt,
sőt még el is csen valamit a palotából,
az hazaárulásnak minősül.
Ki szervezett be?
Ki utasított, hogy kémkedj őfelsége után?
Sajnálom, Noh főudvarhölgy!
Azt elmondtam, hogy úgy tűnik, őfelségének barátnője van,
de sose loptam el semmit!
November 11-én bent dolgoztam,
mikor őfelsége bejött a királyi konyhába.
És saját maga főzött.
Ebből rögtön rájöttem,
hogy itt van a barátnője.
Jól van.
Látom rajtad,
hogy nem hazudsz.
De attól még
ki vagy rúgva!
Jöjjön velem!
Igen.
Mivel egy garzonon osztozunk,
úgy egy órára elmegyek otthonról, amikor átjön a barátja.
És hová ment?
Egy közeli csemegeboltba.
Egy meghallgatásra készülve elolvastam a szövegkönyvet, majd visszamentem, és...
Mondjon el mindent, amit az áldozat barátjáról tud!
A neve Park Jung-gu.
A korát nem tudom pontosan.
A 20-as évei végén járhat.
Úgy tudom, még tanul.
Ismeri a közösségimédia-fiókját?
Igen.
Tessék!
Köszönöm!
PROFIL MEGTEKINTÉSE
NÉV: PARK JUNG-GU SZÜLETETT: 1992. JÚN. 6.
Egy ideig maradjon a városban!
És legyen elérhető számunkra!
Név: Park Jung-gu.
Született 1992. június 6-án.
Park Jung-gu, 28 éves. Megvan a lakcíme.
A száma egyezik az áldozat híváslistáján lévővel. Ő az.
Oké...
Shim nyomozó?
Megvan a gyanúsított címe.
Átküldöm SMS-ben, menj egyből oda!
Én ellenőrzöm a tanú alibijét.
Jó, menj csak!
Rendben.
Ellenőriztem Jang alibijét.
A csemegeboltban volt.
Beugrom a kriminalisztikára.
PARK MUN-HAENG, HG CSOPORT CÉGUTÓDLÁS FOLYAMATBAN
Nehéz napod lehetett.
Pihenj, apám!
Átnéztem a Park Jung-gunál készült felvételeket.
Nem ment haza az incidens után.
Bujdosik az a szemét.
Csak három hét múlva lesz részletes boncolási eredmény.
A halál oka: több sebből való elvérzés.
A seb alapján konyhakést használtak.
Hogy várhatnánk három hetet?
Kérted volna Hee-ju segítségét!
Nem említettél engem?
De, hogy magányos vagy.
Értem.
Pont ezt kellett megemlítened a számtalan lehetséges dolog közül.
Így van. Muszáj volt.
Írásban kellett megígérnem,
hogy nem hívlak este tíz után.
Tehát még írásba is adtad!
Hihetetlen vagy!
Később megbeszéljük.
Jó, térjetek a lényegre!
Mi ez a magány?
Miről van szó?
Ez valami titkos kód? Gyanúsan hangzik.
Tae-eul, pont neked
nem kéne ilyeneket kérdezned. Nem gondolod?
A 100 pontos előléptetési tesztben tudod, mi tesz ki 47 pontot?
A közvetlen felettes teljesítményértékelése?
Pontosan.
Általában maximális pontot kapnak rá.
Te el akarod veszíteni azokat a pontokat?
Nem érdekel.
Szóval, mi az, hogy „magányos”?
Én is elmehetek a kriminalisztikára!
Jobb, ha mindjárt 470 pontot adok neked,
és elküldelek a központba.
Elég belőletek, figyelem!
Jang Yeon-ji még mindig gyanúsított,
nyomozzatok utána!
Jelenleg Park Jung-gu a fő gyanúsított.
Körözést ellene, és kideríteni a szokásos útvonalait!
Megfigyelni! Ennyi.
Igen, uram!
Na, menjünk!
Jobb, ha túlesünk rajta.
Nem jobb. Fogalmad sincs róla.
SORSJEGY 5000 VON
Nyertél 5000 vont! Vegyünk rizspogit!
Nem.
Félreteszem.
Ötezer vont?
Igen, félreteszem, és összegyűjtök 50 milliót.
Csak 10 000 ilyen kell hozzá.
De mindig 10 000-ért veszel sorsjegyet.
Te mire költötted azt a 10 000 vont?
Mire gondolsz?
Annyit kaptál, amikor a taekwondoközpontba mentem.
Ja, azt?
Félretettem duplaszemhéj-műtétre.
És?
Hogyhogy „és”?
Nézd meg a szemem!
Ha összegyűlt volna rá a pénz, dupla szemhéjam lenne.
De nincs.
Csináltassam meg most?
Ne pazarold a pénzed!
Egyetértek.
Ezért költöttem rizspogira.
De ha már témánál vagyunk...
Akkor jól néztem ki.
Fiatal voltam,
tiszta,
kedves...
és intelligens.
Csak szakkönyveket olvastam.
Taekwondós alaptechnikák oktatási módszerei és használata.
Részeg vagy?
Hány szót mondtál rosszul?
Mi van?
Jön Jangmi és Shim.
Hazamész, igaz?
Igen.
Végre vége a melónak!
Egek! Jangmi vajon
hol veszi azokat a ruhákat?
Ha velünk van, nem tudják, hogy zsaruk vagyunk.
A banditák magukkal viszik, ha menekülnek.
Kína külügyminisztere és nagykövete megérkezett, felség.
Menjünk!
Kína megjegyzi kedvességét.
Nagyon köszönjük
becses királyságának és önnek, hogy megmentették a halászhajót!
Hallottam, hogy a rózsaszín lótuszvirág a bizalmat fejezi ki.
Örömmel iszom lótuszteát
Kína két képviselőjével.
Köszönjük, felség!
Felséged őszinteségéért köszönetképp
ajándékkal készültünk.
Az új évtől kezdve a Coreai Királyság lakosai
vízum nélkül ellátogathatnak
Kína 661 városába.
Ez...
fantasztikus...
hogy bárki bármikor bárhová mehet
óhaja szerint.
Országának ajándéka értékes pillanatként kerül be a történelemkönyvekbe.
- Nohát, szia! - Mi történt?
Mi az? Furcsa?
A vendégek szerint jól áll.
Mit adhatok?
Csak meglepődtem.
Izzad a tenyerem.
Levágattad a hajad?
Kakaós teát kérnék. Ebbe. És sok reggelizőpelyhet.
Jó választás.
Tudod, ebben az évszakban mindig
levágatom a hajam.
Parókával is próbálkoztam.
De a hosszú haj jobban áll.
Mostanában ritkábban jössz be.
Másik kávézóba jársz?
Hallgass ide!
Sokkal jobb vagy, mint apa.
Ő azt se vette észre, amikor kimaradtam éjszakára.
Látom, időközben megtanultál blöffölni.
Ki jellemez így egy megfigyelést?
Csak dolgoztál.
Nem megfigyelésen voltam.
Igazából egy pasinál töltöttem az éjszakát.
Jó nagy háza van.
Üdvözlöm a palotámban!
Örömmel hallom.
Ropogós.
Tényleg, Na-ri!
Tegyük fel,
hogy van egy másik világ,
és...
van ott valaki, aki pont úgy néz ki, mint te.
Mit éreznél,
ha találkoznál vele?
Egy doppelgängerrel?
Meg kéne ölnöm.
Hogy mondhatsz ilyet egy nyomozó előtt?
Az egyik doppelgänger mindig meghal végül.
Ez az univerzum törvénye.
Miért ez a szabály?
Ha kettő van valamiből, amiből egynek kéne lennie,
az káoszba dönti a világot.
Elég egy kávézó az utcába,
és a környéknek is elég egy taekwondoközpont.
Egyensúlyra van szükség.
Mi másért titkolná a NASA a földönkívüliek létét?
Ha két világ létezik,
az egyik biztosan elpusztítja a másikat.
Ne a miénk pusztuljon el!
Most mennem kell.
Vigyázz magadra!
Ma elviszel a bambuszerdőbe.
Halkan válaszolj, rendben?
Felség!
Nem számítottam önre, felség.
Változott a program?
Szép időnk van, ezért ugrottam be.
- Értem, felség. - Folytassák a munkát!
Indulás!
Nem csodálkozom.
Túl könnyű volt elhagyni a palotát.
Itt vártál?
Hová mész megint kikapcsolt mobillal?
- Ismét Lunával találkozol? - Ki az a Luna?
Felség,
becsaptak téged.
Az a nő nem Jeong Tae-eul,
hanem egy Luna nevű bűnöző.
Biztos, hogy nem.
Ő fogja el a bűnözőket.
Felség...
A gengszterek és a rendőrség is őt keresik.
Okirathamisítás, lopás, betörés, támadás, zsebtolvajlás...
Több száz feljelentést tettek ellene. Csak még nem kapták el.
Tehát azt mondod,
hogy van egy nő, aki úgy néz ki, mint Jeong Tae-eul,
ebben a királyságban?
Nem csak úgy néz ki.
- Ő az. - És hol van ez a Luna nevű személy?
Szerintem te mindenkinél jobban tudod,
hogy hol van most.
Ugyanaz az arc...
létezik
a Coreai Királyságban.
Hiába nézel rám így, nem mehetsz el.
Ha menni akarsz, vagy megölsz,
vagy elkísérlek.
Válassz!
- Legyen az első! - Jobban vívok.
Akkor a második.
Hogy viccelődhetsz ezzel?
Mondtam, hogy ne zavarjanak!
Ne aggódjon a palota miatt, jó nyaralást!
- Nyaralás? - Ho-pil?
Szóltam neki,
hogy hosszú vakációra mész.
Tényleg?
Igen, hátrahagyjuk a lovakat.
Szerintem két ló már nem fér el azon az udvaron.
Nem olvastad el a cikket, amit küldtem,
és hiába magyaráznám, nem hinnél nekem.
Úgyhogy
elviszlek oda,
hogy magad is lásd.
Mit lássak?
Ami 0 és 1 közt van.
És azt, hogy Jeong Tae-eul és az üldözött nő
két külön személy.
Aztán megkeresem azt,
aki Tae-eulra hasonlít.
Felség...
Ez csak a kezdet.
Most átkelünk
egy másik világba.
Geum királyi herceg!
Idióta!
Ne hajlongj mások előtt apám arcával!
Kelj fel!
Sokáig fogunk beszélgetni.
Igen, fenség!
Mit fog tenni?
A cégutódlás hamarosan lezárul,
de ez a marha piszmog.
Megint elhagyta a palotát.
Minek járkál át ide?
Folyton halasztódik az ügy.
Miért nem tesz már valamit? Magára hallgat.
Mit akar tenni,
miután vége az utódlási folyamatnak?
Egyszerű:
Azt mondjuk, beteg, ezért visszavonul.
Külföldre küldjük, hisz elvégezte a feladatát.
Egyetért ezzel?
Azt teszem, amit parancsol, fenség.
Megint így viselkedik!
Mekkora baromság!
Én kértem öntől ezt a marhát,
de csak magára hallgat.
- A fenébe! - A cégutódlás
rendben végbemegy.
Ez világos!
Én azt kérdezem, mikor! Francba!
És ha nem sürgős valami, inkább beszéljük meg telefonon!
Ne hívogassatok ide-oda...
Mi a...
Mi ez?
Mi...
Te...
Adja át a fiának a céget!
Az igazi fiának.
Fenség!
Francba! Maga...
Mire készültök, seggfejek?
A rohadt...
Ne!
A HG Csoport hivatalosan bejelentette, hogy a cégutódlási folyamat
még idén lezárul,
és Park Mun-haeng elnök lemond pozíciójáról.
A kétéves folyamat
a végéhez közeledik.
Park elnök fia, Park Byeong-u
átveszi a céget, és ő lesz a következő elnök.
Viseld gondját a palotának!
Yeong velem tart.
Nyugalom, időben visszaérek pénteken!
Királyod.
Jaj, a fejem! Jaj, a szívem!
Nem öngyilkosság volt,
és nem is a királyi gárdisták lőtték le.
Az a holttest
nem Geum királyi hercegé volt.
Mo titkár, én vagyok az.
Szóljon a festőnek, hogy holnap reggel hamar fejezze be a képet!
Most olyan, mintha vérrel festett fehér ruhát viselne őfelsége.
Nyugtalanító.
ESETJELENTÉS
NÉV: JANG YEON-JI AZ ÁLDOZAT LAKÓTÁRSA
ESETJELENTÉS
NÉV: ISMERETLEN
Akkor az egyszerűség kedvéért legyen Kim Gae-ddong!
Mint valami dadogó dongó?
SZÜLETETT: ISMERETLEN
Három évvel fiatalabb nálam.
Végre...
találkozunk,
Jeong Tae-eul hadnagy.
LAKCÍM: ISMERETLEN ELÉRHETŐSÉG: ISMERETLEN
Azt hittem, nem szabad kimondani a nevemet,
de úgy tűnik, csak magának szabad.
LEE GON
VÁLTOZTATÁSOK MENTÉSE?
MENTÉS ELVETÉSE
HŐSOK TAEKWONDOKÖZPONTJA
Minden rendben...
magával?
Várt rám?
Örülök,
mert féltem,
hogy nem akar
viszontlátni...
Honnan van kulcsod?
Találkoztál apámmal?
Örült, hogy lát,
de bús, mert Maximus nincs itt.
Elkértem a kulcsot.
Elkérted? Miért?
Egek!
Hali, Jo Eun-sup!
Mit keresel itt?
Hol vannak az ikrek?
Áthozhattad volna őket.
De mi ez a szerelés?
És a hajad...
Maga nem...
Eun-sup.
Annak a ribancnak nincs se lakcíme, se személyazonossága.
El kell kapnunk, amíg még nem jut túl messzire.
Jeong Tae-eul hadnagy...
Idehoztad Jo Yeongot?
Elkerülhetetlen volt.
Egyedül nem jöhettem.
Mi ez a hely?
Pontosan tudom,
mit érez.
Mindketten sok dolog miatt aggódhatunk,
de egyelőre köszöntöm a Koreai Köztársaságban.
Köztársaság...
Hallom, Jo kapitány nyaralni ment.
Igen. Csak egy SMS-t küldött a helyettesének,
így a csapat aggódik.
Pihen, míg őfelsége a dolgozószobájában van.
Nyugalom, csütörtök este táján visszatér!
Addig is feladatom van önnek.
Igenis, Noh főudvarhölgy!
Kérek egy listát azokról, akik november 11-étől másnap éjfélig
a palotában dolgoztak, vagy ellátogattak ide!
Mindenkit ellenőrizzenek, aki csak a palotához ért!
És akit elbocsátott múltkor?
Nem.
Nem ő a tolvaj, akit keresek.
Valaki más az.
Itt térerő sincs.
Még sose láttam ilyennek.
Helyes, amikor idegeskedik.
A könnyelmű hozzáállásod még helyesebb.
Hogy hozhattál ide egy hasonmást?
Mi lesz, ha észreveszi valaki?
Ezért hoztam ide.
Amúgy meg el tud ő bújni.
Artúr király!
Égett a lámpa, gondoltam...
Eun...
Még nem találkoztatok, igaz?
Bemutatlak...
Bár, mondhatni, már ismeritek egymást.
De ő a testőröm, a Törhetetlen Kard, Jo Yeong.
Ő biztonsági őr a rendőrségen...
Jo Eun-sup!
Hihetetlen! Elájult miattad!
Mi az? Nem veszik észre, mi?
Eun-sup is egyke volt, így elkényeztették,
míg meg nem születtek az ikertestvérei.
Mi lesz, ha baja esik?
Eun-sup!
Jo Eun-sup!
Magasságos ég!
Mi történt?
Tae-eul...
Láttam valakit, aki szó szerint ugyanúgy néz ki, mint én...
Hű!
Itt van.
Mi a fene?
Pont úgy néz ki, mint én.
Nem.
Ő én vagyok.
Ki vagy te?
És te?
Eun-sup!
Elmagyarázom.
Ez olyan párhuzamos világos izé.
Ne ijedj meg nagyon, jó?
Eddig nem is tűnt fel, de egész jóképű vagyok.
Tényleg nem tudtad?
Hogyhogy?
Biztos sokat mondogatták neked az emberek.
Miért nem mondtad?
De most nem ez a lényeg!
Szóval akkor minden igaz?
A Coreai Királyság létezik,
és Artúr király tényleg király?
Hű!
Azta!
Akkor te a király testőre vagy?
Nem.
Katonai szolgálatot teljesítesz?
Igen.
- Itt kötelező a katonaság? - Miért?
Ahol élsz, ott nem az?
- Nálunk önkéntes a rendszer. - Úgy tényleg más.
Mi? Akkor neked nem is kéne...
Először
menjünk el hozzá!
Ott biztonságosabb.
Mit művel az a srác?
Biztonsági ellenőrzés. A munkája.
Minden tiszta.
Gondolom, ránézésre meg tudod állapítani.
Nagyon profinak tűnsz.
És te miért nem?
Gondolom, nem tudod, de én vagyok a Törhetetlen Kardja.
Nélkülem nem tudott volna hazamenni a főnököd.
Erről tudtál?
Nos...
Történt egy s más.
Ugyan mit tudsz te?
Felség,
rájöttem, mi a 63. álmom.
Következő életemben
a királyságodban akarok élni.
Nem engedélyezem.
Először vacsorázzunk!
Lehetne feles.
Yeong megkóstolhatná.
Te megőrültél! Hogy gondolhatsz most csirkére?
Lelövöm, ha parancsolod.
Mi a...
Várj! Tedd le!
Nem használhatsz fegyvert! Itt illegális.
Leülni, mindketten!
Kell néhány szabály.
Maga itt marad, amíg más helyet nem talál.
És az utcán nincs közös mászkálás.
Nappal Eun-sup lehet kinn.
Este pedig Jo úr.
- Miért? - Miért?
Meg akarsz halni?
Nem.
Magához is beszélek.
Ha baj, hogy hasonlítunk, az egyikünk kiiktatásával megoldhatjuk.
Mi az?
Miért bámul rám mindenki?
Várjunk!
Egek, csendes életet próbáltam élni, kavarás nélkül.
Nehogy megbánd később, mondván,
„nem gondoltam, hogy ezt teszed”, oké?
Eun-sup!
Hoztam gyümölcsöt és egyebeket.
Ne hagyd el a házat, oké?
Lee, te pedig követnél?
Hogy meri így hívni őfelségét?
Hát így bántak itt veled?
Igen.
Már hiányzott.
Általában úgy hívott, hogy „hékás” vagy „uram”.
„Hékás...”
A srácot ne öld meg, az államé!
Hol vannak a szüleid?
Puszanban. Onnan származom.
A szüleid is így néznek ki?
Kik ők?
Megnősültél?
Ők a tesóim, ikrek.
Puszanba jöttek az ünnepekre.
Neked nincs tesód?
Nem, egyke vagyok.
Egyke.
Akkor a te szüleid nem voltak olyan jóban, mint az enyémek.
Elváltak.
Sajnálom.
Megöleljelek?
Egek! Te tényleg pokróc vagy!
Lefogadom, hogy barátnőd sincs.
Neked sincs.
Fiúm van.
- Tessék? - Bevetted?
Hiszékeny vagy.
Éhes vagy? Főzzek valamit?
Dőreség az ellenség táborában falatozni.
Ti úgy beszéltek, mintha egy történelmi drámában lennétek?
Amúgy a kiejtésed is tökéletes.
Én is tudok ám affektálni!
Mivel szolgálhatok? Egy kis tésztalevessel netán?
Értesz bármihez is rendesen?
Hogy lehet valakinek 63 álma? Letétbe teszed őket, vagy mi?
Melyik a legesélyesebb?
Természetesen az, hogy civil legyek.
Két napon belül meglesz. Akkor szerelek le.
Két nap múlva léhűtő leszel, aki még a hazáját se védi?
Nagyon durva vagy!
Izmosabb vagy nálam,
de én is tudok ám bunyózni!
Próbálkozz csak!
Nehogy hátba lőj!
Koreai Köztársaság...
Milyen ország hagyja, hogy egy magadfajta bolond védje?
TAEKWONDOKÖZPONT
Tessék, ez az én ÖRI-m.
Kóstold meg! Szomek. Idd csak ki!
Hasonlít rá.
Mással ellentétben kevés a fizum,
és hegynyi ritkaföldfémem sincs.
Egyéves részletfizetésre vettem.
Ne törd el, és vigyázz rá! És vedd fel!
Benne vannak a számok, amik itt kellhetnek.
Úgy tűnik, visszavártál.
Miért van itt Sin-jae száma?
Az az öt ember fog segíteni neked,
bármi is történjék.
Sin-jae az egyik legmegbízhatóbb.
Nem te?
Nekem a lakosok az elsők.
Kit hívsz?
LEE GON
Te vagy az?
- Tedd le! - Ne tedd le!
Ezt mindig ki akartam próbálni.
Mit?
Egy normális napot veled.
Hogy felhívlak,
beszélgetünk a telefonon...
Megkérdem, mi volt aznap,
és elmondom, hogy nagyon
hiányoztál.
Te is nekem.
Értem.
Tessék, a csirkéjük.
Jó étvágyat!
Előkóstolom, ha már nem tudok főzni.
Nem szükséges.
Tudom, nagyon más a világunk.
De próbáljunk közeledni!
Ennek is remek az íze.
Jó, de engedd el a kezem!
Soha.
Akkor fogd a balt!
Miért vetted fel?
Evés után elmegyünk valahová.
Hétköznapi dolog, amit régóta tervezek.
Tudod, hogy zavar, ha eltakarod magad.
Ez az a hely?
Üdvözlet!
Megint maga!
És most elhozta a barátnőjét.
Ha hétszer eltalálja a célt, megnyerheti ezt.
Hány golyót kér?
Hét elég lesz.
Persze.
Ezúttal ön próbálja meg?
Persze. Csukott szemmel is eltalálja,
ha a pasija a seregben szolgált.
Igen.
Volt pasid, aki katonáskodott?
Itt a „csukott szemmel” a lényeg.
Tényleg látsz benne?
A lövés az űr kitöltése köztem és a cél között.
Ha nézel, majd lősz, elkésel. Fordítva kell.
Mit szeretnél még? Egy csillagot? Bumm!
Biztos kiérdemelted?
Vagy fizettél érte?
Ha lesz időnk, legközelebb Hongdaebe menjünk!
Van ott egy plüssmaci, akkora, mint te.
Hongdae?
Az egy városrész neve?
Akkor tudod,
mit jelent „a kapcsolat Hongdae és Kondae közt”?
Mindkettő egyetem. De nincsenek közel egymáshoz.
Ki mondta neked?
Tudom, csak most találkozunk,
de milyen kapcsolatban áll Jeonggal?
Mickey egér és Tapsi Hapsi?
A kettő és a három kapcsolata?
A kapcsolat Hongdae és Kondae közt?
Tehát nincsenek közel.
De én mindkét helyet szeretem.
Miért? Hisz távol állnak egymástól, nem?
Miért őmellé állsz?
Ki mellé?
És miről van szó?
Nem kell tudnod.
Hogy lehetsz nyomozó, ha gőzöd sincs
mások érzéseiről?
Hagyjuk ezt!
Folytassuk a normális napot!
Vigasztalásra van szükségem.
Úgyhogy megfogom a kezed.
Inkább ne!
Nem tudjuk, mikor látjuk egymást megint.
Válaszolj, de ne engedj el!
Nem foglak.
Azóta meg akarom kérdezni, hogy megláttalak.
Nemcsak magánemberként, de nyomozóként is vártalak.
Történt veled valami?
Megfenyegettek?
Ezek szerint
így lesz.
Ezért jöttél.
Miről van szó?
Van
fedett stadion
K Stadion néven az északi régiótokban?
Ami 16 890 férőhelyes?
Honnan tudsz róla?
Erre is rákerestél?
Bajban vagyunk.
Ezt adja át Hwang igazgatónak!
Az e havi áramdíj.
Miért ad neki pénzt két nappal előbb?
Hamar hozzászokik.
Világot vált?
Mindent elintézek előre,
de nem hozom el túl korán a hasonmását, ne aggódjon!
Sose lehet tudni.
AZ USA ELNÖKE, TRUMP ÉSZAK-KOREÁBA LÁTOGAT
Valóban...
Az északi K Stadion az építése előtt is feltűnést keltett.
Ez az első fedett stadion,
négy emelet magas, két alagsori szintje is van,
és 16 890 férőhelyes.
Nos?
Igen, ezek az én világom hírei.
Itt találtad a felvételt?
Ki tud még róla?
Egyelőre csak én.
Másnak nem beszélhetek róla. Nem hinnének nekem.
Mi a terved?
Folytatom a nyomozást.
Már a megismerkedésünk előtt is
dolgoztam az ügyön.
Veszélyesebb lehet, mint gondolod.
Ezért is merült fel bennem, hogy eltussolom.
De akkor
soha senki sem fog tudni erről,
két embert kivéve.
Engem
és a tettest.
Nem szabadna így összekeverni a világokat.
Külön utakon kellene járniuk.
De
már hat egymásra a két világ,
mint felfedeztem.
Mi mást tehetnék hát? Nyomozni fogok.
A Koreai Köztársaság rendőre vagyok.
Szóval mondj el mindent, amit tudsz erről!
Ez egy kooperatív nyomozás, más nem képes rá.
És ki parancsol kinek?
Én vagyok a felettesed.
Itt én parancsolok.
Ez végig nálad volt?
Sok mindent cipelsz magaddal.
Lee Lim? Az...
Igen, az áruló.
Ha még él, most 69 éves.
Ilyen korú, vércsoportú és ujjlenyomatú embert keress!
Nálunk egy évvel az árulás után került elő a holtteste.
De a holttest
valaki másé.
Ha Lee Lim él...
akkor itt van,
a holttest gazdája helyett.
Így van.
Ki kell derítenünk, mit művelt az elmúlt 24 évben.
Utánajárok.
Te addig is tegyél meg 17 dolgot!
Maradj csendben,
ne kelts feltűnést, tartsd titokban, hogy király vagy,
fogd vissza Jo Yeongot, ne használj fegyvert,
és szólj, ha elmész valahová!
A többit majd elmondom, ha eszembe jut.
Engedelmeskedem.
De nekem is van két kérésem.
Ne utasíts, hogy ne jöjjek,
és arra se,
hogy maradjak!
Néha vissza kell mennem, de aztán gyorsan vissza szeretnék térni.
Bármelyikre is utasítanál,
nem tudnám teljesíteni.
Szóval...
ne is vesződj vele!
Most hitvány alaknak...
érzem magam.
Az vagyok?
Most melyik részére bólintottál?
Most menj el!
Yeong már vár.
Biztos aggódik amiatt, hogy hol vagy.
Miből gondolod, hogy nem tudja?
Követett minket idáig?
Akkor kíváncsivá tettelek.
Most megyek.
Van még valami...
amire kíváncsi vagyok.
Tényleg nem létezem nálatok?
Eun-sup és Jo Yeong, Na-ri és az udvari dolgozó...
Még neki is
egyezett az arca.
Én nem létezem ott?
De igen, ugye?
Milyen az ügyeleti szobában aludni?
A fizumnak lőttek, nem?
Ne így fogalmazz!
Hivatalos neve is van.
Lefoglalás.
Hamarosan rendezem.
Az ügyeleti szobában kellemes illat van. Jó.
Hát persze.
Jangmi kérdőívet töltetett ki velünk a kedvenc virágodról.
Három napba telt kideríteni, hogy a levendula az.
Legközelebb
mondd, hogy a fekete üröm a kedvencem!
Fekete üröm?
Mi az? Van valami kint?
Esik a hó?
Felnőttként is bírod a havat?
Nagyon szeretem.
Könnyekig hatódom tőle.
De alig havazott az idén.
Vigyázz, még elég a marhahús!
Szerinted magától megfordul, ha már forró?
Te jó ég!
Még sose ettél drága marhát, ugye?
Sin-jae!
Drágám! Sin-jae magához tért!
Sin-jae! Felismersz?
Sin-jae!
Azonosítottam az ujjlenyomatot.
Lee Seong-jae, 24 éve meghalt.
Természetes halált halt a Yangsun Gondozási Központban.
Milyen ügyhöz kell?
Valaki bejelentést tett.
Született 1951-ben, egyezik a vércsoport...
Fizikai fogyatékosság?
Gyermekbénulással született. Hívj, ha van kérdésed!
- Sok a dolgom. - Jó. Kösz!
A testvére cserbenhagyásos gázolásban, az unokaöccse balesetben halt meg.
Mi történt a családdal?
Tehát Lee Gon is
itt volt.
JO EUN-SUP ÚR, KÖSZÖNJÜK, HOGY ITT SZÁLL MEG
Biztonsági ellenőrzés kész.
A nézésedet nem ellenőrizted.
Pedig itt leszünk egy darabig.
Ezúttal sok aranyat hoztam át.
Felség!
Vissza kell térned a palotába.
Itt nem tudlak megvédeni, felség!
Mi ez a hely, és mennyi ideje jársz ide?
Felség,
itt nincs jövőnk.
Sok mindenen vagy túl,
Jo kapitány!
Yeong!
Nem mondhatok le a palotáról,
de erről a világról sem.
Úgyhogy segítened kell.
Csütörtök este visszamegyek,
de te itt maradsz.
- Ezért hoztalak el. - Ez értelmetlen.
Van még egy idegen,
aki hozzáadódott ehhez a világhoz.
Az áruló Lee Lim jó eséllyel életben van.
Hogy...
érted ezt?
Te és Eun-sup, Tae-eul és Luna. Megegyező arcok.
Hát nem érted?
Tegyük fel, hogy helyes a feltevésed!
Mi van, ha nálunk van?
A mi világunkban elég indok és ember van
a megölésére.
De itt egy sincs. Csak te.
De felség...
JO EUN-SUP ÚR, KÖSZÖNJÜK, HOGY ITT SZÁLL MEG
Ez a harmadik alkalom.
Ez talán szabályszerű, és nem puszta mellékhatás.
Milyen szabályt követ?
Mit tudok eddig?
A Manpasikjeok...
Lee Lim...
A bambuszerdő...
Le kell zárnom a bambuszerdőt.
Az a dolgom, hogy megvédjelek.
Yeong!
Lee Lim is átjár a világokon, mint én.
Szerintem ilyenkor áll meg az idő.
Egy perce ledermedtél.
Már biztos tudja,
hogy átjöttem.
De azt nem tudom,
hogy Lee Lim oda ment, vagy ide jött.
Vissza kell mennem,
hogy kiderítsem.
Jól van.
Hiszek neked, ha bebizonyítod.
Bizonyítsd be,
hogy megállt az idő!
Nézd meg a bal zsebedet!
EZ BIZONYÍTJA?
Ez bizonyítja?
Yeong!
Nála van egy tárgy fele, nálam van a másik.
Ha azt megszerzi tőlem,
csak ő tudja majd kinyitni a világok kapuját.
És akkor...
a mi világunkban is végünk lesz.
Ezért...
kell megölnöd, amint megtalálod.
Ez királyi parancs.
Jo kapitány!
Ki van kapcsolva, ezért üzenetet hagyok.
Megtaláltam a Luna nevű nőt, akiről a múltkor beszéltem.
De az a furcsa,
hogy az ujjlenyomat, amit adott,
megegyezik Lunáéval.
Emiatt hívom.
Az a különös...
hogy már letartóztatták lopásért,
így akkor börtönben volt.
0631 LOPÁS
Koo miniszterelnöknő!
Most nem dolgozom.
Kilenc percig tart a kezelés.
Addig nyújtózkodjon!
Rögtön felderül az arca, amint ezt meghallja.
Az udvar ujjlenyomat-vizsgálatot végeztetett.
Történetesen egy nőről van szó.
De van itt egy furcsaság.
A nő kilétére csak akkor derült fény,
amikor letartóztatták...
Hagyjuk! Adja ide!
0631 LOPÁS
Micsoda? Priuszos a csaj?
És ilyen rövid idő alatt börtönbe került?
Ismeri?
Ismerem vajon?
Ha ismeri, az ijesztő.
Csalás, birtokháborítás, lopás van a rovásán.
Elképesztő!
Ráadásul hamarosan kiengedik, bár nemrég zárták börtönbe.
Kiengedik?
Mikor?
YANGSUN GONDOZÁSI KÖZPONT
Akkor akartam elmondani, ha már biztos,
de azt hiszem, van...
egy hasonmásod nálunk.
Párhuzamos világok,
azonos arcok,
azonos igazolvány,
egyensúly...
Hová tűnt az új igazolványom?
Ki
tartja fenn az egyensúlyt?
Adja fel, amit kell, a szemetet dobja ki!
Otthonról küldtek önnek valamit.
- Anyámtól? - Igen.
FELADÓ: KIM SEONG-AE
Most hazamehet.
Rendben.
„Észak-Korea?”
Donald Trump az USA elnöke?
Mi ez?
Ezek aztán nem fukarkodnak az álhírekkel!
AZ USA ELNÖKE, TRUMP ÉSZAK-KOREÁBA LÁTOGAT
DONGNAEI FEGYHÁZ
Hát újra találkozunk!
Emlékszik rám, nemde?
Ez volt az utolsó cigim!
Most mi lesz?
Amikor először jártál itt...
- Akkor is belém szeretsz? - Beléd szeretek.
Mindjárt megölöm azt az embert.
El kell kapnod.
Szerezd meg a pénzt! Amin a király arca van.
Mi történt?
Tehát először magát ölte meg, majd engem.
Te igazi csoda vagy nekem.
Láttam rajta valami furcsát.
Jang Yeon-jinek két mobilja van?
Tetszésem szerint kapcsolom ki és be.
Ön egy azok közül, akik apám vérében gázoltak.
Utol tudlak érni benneteket?
Engedd el, ha kedves az életed!
Én létezem ebben a világban?
A feliratot fordította: Nemesi Nikoletta